stanford-oval/wikipedia huggingface dataset:
Alejo Sauras

| Alejo Sauras |
| --- | --- |

Henkilötiedot
Koko nimi:  Alejo Martín Sauras
Syntynyt: 30. kesäkuuta 1979 (ikä 45)  Palma de Mallorca, Mallorca, Espanja
Näyttelijä
Merkittävät roolit:  Santi   (Al salir de clase)  Raúl Martínez   (Serranon perhe)
Aiheesta muualla
IMDb
Alejo Martín Sauras (s. 29. kesäkuuta 1979 Palma de Mallorca, Mallorca, Espanja) on espanjalainen näyttelijä.
Sauras syntyi Palma de Mallorcassa Mallorcalla, mutta vietti lapsuutensa ja nuoruutensa Madridissa. Hän opiskeli jonkin aikaa lentokone-elektroniikkaa, mutta ei ollut hyvä oppilas ja jätti opintonsa kesken keskittyäkseen näyttelemiseen. Sauras opiskeli näyttelijäkoulutuksen ohella japania, mikä toi hänelle myöhemmin kaksi teatteriroolia. Hän alkoi saada pieniä rooleja televisiossa, ja läpimurto tapahtui suositussa televisiosarjassa Al salir de clase (1997–2001), jossa Sauras esitti nuorta homoseksuaalia Santia. Myöhemmin Sauras sai rooleja muun muassa elokuvista Y decirte una estupidez, por ejemplo, te quiero (2000) ja Diario de una becaria (2003). Hän teki myös satunnaisia esiintymisiä televisiosarjoissa. Vuosina 2003–2008 Sauras esitti Raúl Martínezia sarjassa Serranon perhe, mikä teki hänestä tunnetun näyttelijän Espanjassa. Hän on myös jatkanut roolitöiden tekemistä useissa espanjalaisissa elokuvissa. Sauras on kertonut olevansa hyvä ystävä Alexandra Jiménezin kanssa.
Osittainen filmografia > Elokuvat

Mensaka (1998)
Y decirte alguna estupidez, por ejemplo, te quiero (2000)
La mujer de mi vida (2001)
Diario de una becaria (2003)
Atrapados (2003)
Mentiras (2005)
H6: Diario de un asesino (2005)
Bienvenido a casa (2006)
Café solo o con ellas (2007)
Lo que tiene el otro (2007)
Las mujeres del anarquista (2007)
Särkyneet syleilyt (2009)
Osittainen filmografia > Televisio

Al salir de clase (1999–2000), Santi
Javier ya no vive solo (2003), Óscar
Serranon perhe (2003–2008), Raúl Martínez
14 de abril. La República (2011), Jesús Prado.
Fenómenos (Serie de TV)(2012), Javier Garrido.
Estoy vivo (2017-), Iago.
Osittainen filmografia > Teatteri

La Ínsula Barataria (1996)
Manuke Mura (1996, japaniksi)
Tonari No Ojiisan (1997, japaniksi)
La Gallina Ciega (2002)
Muuta

Alejo Sauras voitti parhaan näyttelijän San Pancracio -palkinnon vuonna 2007 roolistaan elokuvassa Bienvenido a casa.
Sauras pitää muun muassa valokuvauksesta, lukemisesta, matkustelusta sekä extreme-lajeista kuten moottoriurheilusta ja laskuvarjohypyistä.
Aiheesta muualla

Alejo Sauras Internet Movie Databasessa. (englanniksi)
Biohajoava materiaali

Biohajoavia peitteitä maataloudessa Isossa-Britanniassa.
Biohajoavaa materiaalia on sanan laajassa merkityksessä kaikki, joka hajoaa kohtuullisessa ajassa selvennä bakteerien entsyymitoiminnan tai hydrolyyttisen hajoamisen seurauksena. Tässä merkityksessä sana kattaa kaiken orgaanisen aineksen.
Usein biohajoavaksi materiaaliksi kutsutaan aineita, joilla korvataan hajoamattomia petrokemian tuotteita. Tällaisia ovat maissitärkkelyksestä tehty muovinkaltainen PSM, polyglykolihappo (PGA) ja polylaktidi (PLA), jota tehdään sekä maissitärkkelyksestä että sokerijuurikkaasta. PLA:sta tehdään vihannesten ja hedelmien pakkauksia ja kuppeja.
Biohajoavia materiaaleja käytetään jätteiden vähentämiseksi muun muassa pakkaus- ja vaippateollisuudessa. Toinen käyttökohde on lääketiede: luukirurgiassa käytetään kiinnittimiä, jotka liukenevat vähitellen elimistöön, jolloin säästytään toiselta leikkaukselta. Haavoihin ommeltavat tikit tehdään usein biohajoavalla langalla; biohajoavia ommelmateriaaleja on käytetty 1970-luvulta asti.
Aiheesta muualla

Royte, Elizabeth: Corn Plastic to the Rescue Smithsonian Magazine.  Elokuu 2006. (englanniksi)
Hagelin, Heidi: Kauppa miettii kassien ympäristöystävällisyyttä Taloussanomat.  3.7.2007.
Althaia

Althaia oli kreikkalaisessa mytologiassa Thestioksen tytär, Oineuksen puoliso ja Meleagroksen, Deianeiran ja Gorgen äiti.
Meleagroksen syntyessä kohtalottaret asettivat tuleen puunkappaleen, ja asettivat lapsen kohtaloksi elää yhtä kauan kuin puu palaisi. Heidän lähdettyään äiti sieppasi puun pois tulesta ja kastoi sen veteen säilyttäen sitä vuosikausia piilossa.
Myöhemmin Meleagroksen tappaessa kaksi Althaian veljeä, Tokseuksen ja Pleksippoksen, metsästyksestä syntyneen riidan päätteeksi, Althaia heitti puunpalan uudelleen tuleen tappaen näin Meleagrosin.
Bhagavata Purana

Bhagavata Puranaan (Srimad-bhagavatam) on alkuperältään sanskritinkielinen uskonnollinen hindulainen kirjoitus. Bhagavata Purana on Intian tunnetuimpia uskonnollisia kirjoituksia, ja Krishna-liikkeen teologia perustuu pääasiassa siihen. Kirjoissa kerrotaan Krishnan elämästä ja teoista ja kuvaillaan muita Vishnun inkarnaatioita.
Bela B.

Bela B. antamassa nimikirjoituksia.
Bela B., myös Bela B. ”Barney” Felsenheimer (s. 14. joulukuuta 1962 Länsi-Berliini, Saksa, syntymänimeltään Dirk Albert Felsenheimer) on saksalaisen Die Ärzte -yhtyeen rumpali, laulaja ja sanoittaja. Bela B. aloitti vuonna 2006 soolouran albumillaan  Bingo ja on tunnettu myös näyttelijänä.
Nuoruus

Bela kasvoi Berliinin Spandaussa yhdessä kaksoissiskonsa Dianan kanssa. Heidän vanhempansa erosivat Belan ollessa viisivuotias. Bela oli poliisikoulussa, mutta lopetti sen kesken melkein heti. Bela halusi myös malliksi, mutta hänen ulkonäkönsä ei ollut riittävä. Bela on suunnitellut myös vaatteita yli 50-vuotiaille naisille.
Innostus rumpujensoittoon tuli jo nuorena, kun hän kokeili rumpujen soittamista siskonsa kaverin kellarissa. Jo pian siitä hän ostikin itselleen omat rummut ja lauloi väliaikaisesti kuorossa.
Musiikkiura

Bela perusti ensimmäisen yhtyeensä Empiren, innostuttuaan lomalla Lontoossa ollessaan punkista. Sen jälkeen hän on soittanut yhtyeissä Wild in the Streets ja Kawumm, sekä vuodesta 1979 vuoteen 1982 asti yhtyeessä Soilent Grün. Bela tutustui tulevan Die Ärzte -yhtyeen kitaristiin Farin Urlaubhin Ballhaus Spandau -yökerhossa. Soilent Grün tarvitsi kitaristia ja niinpä Farin liittyi mukaan vuonna 1980.
Kun Soilent Grün hajosi vuonna 1982, perustivat Bela B. ja Farin Urlaub yhdessä Sahnien (Hans Runge) kanssa Die Ärzten. Basisti Sahnie kuitenkin erosi jo toisen albumin julkaisun jälkeen ja hänet korvattiinkin myöhemmin Hagen ”The Incredible Hagen” Lieblingillä. Die Ärzten ensimmäinen Saksan albumilistan kärkeen noussut albumi oli live-tupla-albumi Nach uns die Sintflut. Tämän jälkeen Die Ärzte päätti pitää vielä viimeisen kiertueen ja lopettaa sen jälkeen huipulla. Die Ärzte lopetti vuonna 1988.
Samaisena vuonna, kun Die Ärzte hajosi, tutustui Bela Rodrigo Gonzáleziin baarissa, jossa he yhdessä vannoutuneina KISS-faneina lauloivat juovuksissaan KISS:n kappaleita. Vuonna 1990 yhdessä Gonzálezin kanssa hän perusti yhtyeen S.U.M.P., jota myöhemmin kutsuttiin myös nimellä Depp Jones. Yhtye ei saavuttanut Die Ärzten kaltaista menestystä ja kahden menestyksettömän albumin jälkeen vuonna 1992 yhtye sai potkut levy-yhtiöstä.
Vuonna 1993 perustivat Die Ärzten alkuperäiset jäsenet Bela ja Farin Urlaub yhdessä Depp Jonesin kitaristin Rodrigo Gonzálezin kanssa Die Ärzten uudelleen.
Vuonna 2006 Bela seurasi bändikollegansa Farin Urlaubin jalanjälkiä julkaisemalla ensimmäisen sooloalbuminsa Bingo, josta ensimmäinen singlejulkaisu oli kappale ”Tag mit Schutzumschlag”. Single julkaistiin 15. huhtikuuta 2006 ja albumi Bingo 12. toukokuuta 2006. Albumilla vierailee myös yhdysvaltalainen laulaja-lauluntekija Lee Hazlewood sekä saksalaiset naisartistit Charlotte Roche ja Lula.
Belan toinen sooloalbumi Code B julkaistiin 2.10.2009. Bela aloittaa uuden levynsä nimeä kantavan Saksan-kiertueen marraskuussa.
Taiteilijanimi

Bela pitää paljon kauhuelokuvista ja hänen taiteilijanimensäkin tulee Draculan esittäjältä Bela Lugosilta. Jälkimmäinen B nimessä on lyhenne Kiviset ja Soraset -televisiosarjan hahmon Tahvo Sorasen saksankielisestä nimestä Barney Geröllheimer.
Belalle tunnusomaista

Kauhun ja kauhuelokuvien ystävänä Belan musiikki saattaa aina välillä mennä hieman horror -genren puolelle (kuten muun muassa kappaleissa Mysteryland, Der Nacht, Der Vampir mit dem Colt, Dein Vampyr)
Belalle tunnusomaista on myös se, että hän soittaa usein seisten rumpuja. Poikkeuksia ovat studio, Rock'n'Roll Realschule -konsertti ja Unrockstar -kiertueen unplugged -osa, joissa hän soittaa tai on soittanut istualteen rumpuja.
Diskografia > Albumit

2006:  Bingo
2009: Code B
Diskografia > Singlet

2006: Tag mit Schutzumschlag
2006: 1. 2. 3. ... (Bela B. feat. Charlotte Roche)
2006: Sie hat was vermisst
2007: Gitarre runter
2009: Altes Arschloch Liebe
2009: Rockula
Filmografia

1980: SinnFilm
1981: Edith Schröder - eine deutsche Hausfrau
1981: Manne - the Muwi
1982: Captain Berlin - Retter der Welt
1985: Richy Guitar
1989: Der Todesking
1998: Over the Rainbow
1999: Nass
1999: Salamander
2000: Laila - Unsterblich verliebt
2000: Kaliber Deluxe
2000: Ein göttlicher Job
2001: Nachts im Park
2002: Puzzle Punk
2002: Totentanz
2002: The Killer Barbies Versus Dracula
2002: Kinder der Nacht 2
2002: Honey Baby
2002: Space Wolf
2002: Höhenluft
2003: Garden of Love
2003: Operation Dance Sensation
2003: Kein Blut. Nirgends. Eine romantische Axtmördergeschichte
2004: Alarm für Cobra 11 - Die Autobahnpolizei
2004: Edelweißpiraten
2005: No Snow
2005: KINGZ
2005: Sportsman Of The Century
2005: Vineta
2005: Wilsberg: Todesengel
2005: Kampfansage - Der letzte Schüler
2005: Terkel In Trouble
2006: Deich King
2006: Kein Bock auf Nazis
2006: Dittsche - Das wirklich wahre Leben Gastauftritt
2006: Bye Bye Harry!
2007: Nachtschicht
2007: Video Kings
2007: Die drei Räuber
2008: Zimbl - a real cool time
Aiheesta muualla

Viralliset kotisivut (saksaksi)
Bela B. Myspacessa (englanniksi)
Beritta Markkula

Beritta Zulieth Ingeborg Markkula (1950–2017) oli suomalainen toimittaja, joka työskenteli MTV3-kanavalla ulkomaisen ohjelmamateriaalin parissa. Hänet tunnetaan Kauniit ja rohkeat -televisiosarjaan liittyvästä pitkäjänteisestä toimitustyöstä.
Kun yhdysvaltalainen saippuaooppera Kauniit ja rohkeat rantautui Suomeen 1990-luvun alussa, Markkula sai tehtäväksi katsoa sen jaksot etukäteen ja varmistaa, että ne olivat lähetyskunnossa. Alkuperämaassa sarjan jaksoilla ei ollut nimiä, mutta Markkula päätti keksiä niille sisältöä vastaavat suomenkieliset nimet. Hänen tavaramerkikseen muodostuivat kielellisesti erikoiset, humoristiset ja toisinaan pikkutuhmat jakso-otsikot.
Markkula jäi eläkkeelle vuonna 2015. Siihen mennessä hän oli ehtinyt katsoa tuhansia Kauniiden ja rohkeiden jaksoja ja otsikoida ne kaikki. MTV-uransa aikana Markkula toimi myös kuvaussihteerinä.
Markkula oli näyttelijä Hannele Laurin sisarpuoli.
Aiheesta muualla

Beritta Markkula Elonetissä.
Beritta Markkula Internet Movie Databasessa. (englanniksi)
Bryndís Haraldsdóttir

| Bryndís Haraldsdóttir |
| --- | --- |

Kansanedustaja
 2016–  
Ryhmä/puolue:  Itsenäisyyspuolue
Vaalipiiri:  Suðvesturkjördæmi
Henkilötiedot
Syntynyt: 29. joulukuuta 1976 (ikä 47) Reykjavík
Kansalaisuus:  Islanti
Tiedot
Puolue:  Itsenäisyyspuolue
Bryndís Haraldsdóttir (s. 29. joulukuuta 1976) on islantilainen itsenäisyyspuolueen poliitikko, joka on toiminut kansanedustajana Alþingissä vuodesta 2017 lähtien. Vuosina 2017–2021 hän toimi Alþingin 6. varapuhemiehenä.
Bryndís syntyi Reykjavíkissä. Hän suoritti vuonna 2001 kansainvälisen markkinoinnin kandidaatintutkinnon Islannin teknillisessä oppilaitoksessa, minkä jälkeen hän on opiskellut hallintotieteitä Reykjavíkin yliopistossa. Hän on työskennellyt projektijohtajana ja talousjohtajana sekä kustantamon johtajana. Vuosina 2010–2018 hän istui Mosfellsbærin kunnanvaltuustossa; vuosina 2012–2014 hän oli valtuuston puheenjohtaja. Vuosina 2014–2017 hän toimi kunnanhallituksen puheenjohtajana. Hän istui linja-autoyhtiö Strætón hallituksessa vuosina 2012–2018 ja toimi vuosina 2014–2016 hallituksen puheenjohtajana.
Vuoden 2016 parlamenttivaaleissa Bryndís valittiin Alþingiin. Vuosina 2017–2021 hän toimi Alþingin 6. varapuhemiehenä. Vuodesta 2021 lähtien hän on toiminut Alþingin yleis- ja opetusvaliokunnan puheenjohtajana.
Amanda Ripley

Amanda Ripley vuonna 2012.
Amanda Ripley (s. Arizona) on yhdysvaltalainen toimittaja ja kirjailija. Hän on työskennellyt tutkivana journalistina muun muassa The Atlantic- ja Time-aikakauslehdille.
Amanda Ripley suoritti Bachelor of Arts (B.A.) -korkeakoulututkinnon Cornellin yliopistossa vuonna 1996. Hän kirjoitti ensimmäisen teoksensa, The Unthinkable: Who Survives when Disaster Strikes – and why, vuonna 2008. Se käsittelee ihmisten käyttäytymistä kriisitilanteissa kuten luonnonkatastrofeissa, kouluampumisissa ja terrori-iskuissa. Kirjan pohjalta tehtiin myös dokumenttielokuva. Ripleyn toinen kirja, The New York Timesin bestseller The Smartest Kids in the World (2013) käsittelee koulutusta. Siinä amerikkalaisia kouluja verrataan Etelä-Korean, Suomen ja Puolan vastaaviin. Ripley on myös kysytty luennoitsija.
Teokset

The Unthinkable: Who Survives when Disaster Strikes – and why (2008)
The Smartest Kids in the World: And How They Got That Way (2013)
Aiheesta muualla

Amanda Ripleyn kotisivut
Althaimenes

Althaimenes oli kreikkalaisessa mytologiassa Kreetan kuninkaan Katreuksen ainoa poika. Hänen sisaruksiaan olivat Klymene, Apemosyne ja Aerope.
Kun Katreus sai tietää oraakkelilta, että yksi hänen omista lapsistaan surmaisi hänet, hän piilotti ennustukset. Althaimenes sai kuitenkin tietää tästä ja pakeni kauhuissaan Apemosynen kanssa Rodokselle. Täällä Hermes ihastui hänen sisareensa ja vei tämän neitsyyden. Apemosynen kerrottua asiasta veljelleen tämä potki siskonsa kuoliaaksi pitäen jumalaa verukkeena.
Vuosia myöhemmin Katreus lähti merille etsimään poikaansa luovuttaakseen kruununsa hänelle. Laiva saapui Rodokselle keskellä yötä, ja sitä erehdyttiin luulemaan merirosvojen alukseksi. Athaimenes hyökkäsi muun joukkion kanssa tunkeutujia vastaan, ja ennustus sai täyttymyksensä; Katreus kuoli poikansa käsivarsille keihään lävistämänä. Kun Althaimenes sai myöhemmin tietää asioiden laidan, hän rukoili, että maa nielisi hänet, ja näin todellakin tapahtui; maahan aukeni railo, johon Althaimenes katosi.
Antonov An-10

| Antonov An-10 |
| --- | --- |
 Aeroflotin An-10A Moninossa, vuonna 1992
Tyyppi:  matkustajalentokone
Alkuperämaa:   Neuvostoliitto
Valmistaja:  Antonov
Ensilento:  1957
Tila:  poistettu käytöstä
Pääkäyttäjät:  Aeroflot
Valmistusmäärä:  104 
Antonov An-10 Ukraina (ven. Антонов Ан-12 Украина) on Neuvostoliitossa suunniteltu ja valmistettu, ylätasoinen nelimoottorinen potkuriturbiineita käyttävä siviililentokone. Ensilento tapahtui keväällä vuonna 1957 ja esittely 1959.
Venäläinen (USSR) yhden ruplan postimerkki vuodelta 1958. Aiheena on An-10 -kone.
Siviilikäytöstä huolimatta, konetyyppi sai Naton antaman tunnistusnimen ”Cat”. Eräs merkittävä syy tähän lienee: eräs yleinen käytäntö neuvostokoneissa, jossa koneen keulassa oli lasikupoli. Sitä tarvittiin yleensä pommituskoneissa. On arveltu että keulan lasikupoli valittiin siksi, että kriisin tai sodan syttyessä voitaisiin nopeasti muokata matkustajakoneita pommikoneiksi. Matkustajakoneissa ei yleensä ole tarvetta lasikupolien asettamiseksi koneen keulalle, edes tarkempaa suunnistamista varten.[lähde? ]
Antonov An-10 "Cat"
Koneen matkalentonopeus oli 630 km/h ja huippunopeus 715 km/h. Matkustajia se kykeni ottamaan 100–130. Koneen Ivtšenko Al-20 -tyyppiset potkuriturbiinit (4 kpl) olivat 4 000 hevosvoiman eli 2 984 kilowatin tehoiset kukin. Tyyppi poistettiin käytöstä vuonna 1972, jolloin sitä oli valmistettu 104 koneyksilöä. Suurin toimintakorkeus oli 11 000 metriä, mikä vaatii paineistetun matkustamon.[lähde? ]
Konetyypille tapahtui 13 vakavaa ilmailuonnettomuutta, joissa menetettiin 370 ihmishenkeä. Neuvostoliiton aikakaudella tällaisista ei tavallisesti raportoitu julkisuudessa.
Tästä konetyypistä kehitettiin sotilaslentokuljetuksia varten oleva erillisversio: Antonov An-12 ”Cub”.
Aiheesta muualla

http://www.airlinereporter.com/tag/antonov-an-10-cat/
http://www.aviastar.org/air/russia/an-10.php
http://www.impdb.org/index.php?title=Category:Antonov_An-10/An-12
http://www.tayyareci.com/rus-ucaklari/an10.asp (turkiksi)
http://www.airliners.net/aircraft-data/stats.main?id=35 (joskin vain osin, sis. lähinnä An-12 & Shaanxi Y-8)
http://wp.scn.ru/en/ww3/t/720 (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Anna-Stina Simonen

Anna-Stina Simonen (s. 16. lokakuuta 2003) on suomalainen jalkapalloilija, pelipaikaltaan hyökkääjä. Hän on edustanut Liigassa Kuopion Palloseuraa kausina 2019–2020, Tampereen Ilvestä kaudella 2021 ja jälleen Kuopion Palloseuraa kaudella 2022. Hän voitti Suomen-mestaruuden vuonna 2022. Hän on ennen kauden 2023 alkua pelannut Liigassa 51 ottelua ja tehnyt niissä viisi maalia, toukokuussa 2019 Tampereen Ilvestä, kesäkuussa 2020 Jyväskylän Pallokerhoa, elokuussa 2021 Helsingin Palloseuraa, kesäkuussa 2022 Oulu Nice Socceria ja elokuussa 2022 PK-35 Vantaata vastaan.
Simonen on pelannut Suomen nuorisomaajoukkueissa.
Bhadrawahi

| Bhadrawahi> Tiedot |
| --- | --- |
Alue:   Jammu ja Kashmir
Puhujia:  53 000 (2002)
Kirjaimisto:  arabialainen, devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet pohjoinen ryhmä paharikielet
ISO 639-3:  bhd
 Ohje 
Bhadrawahi on Intiassa Jammu ja Kashmirin osavaltiossa Bhadarwahin kaupungin ympäristössä puhuttu paharikieli. Sen läheisiin sukukieliin kuuluvat muun muassa gaddi ja chambeali. Bhadrawahia puhui vuonna 2002 äidinkielenään 53 000 ihmistä. Kieltä käytetään aktiivisesti, vaikka sen puhujat elävätkin erittäin monikielisellä alueella. Bhadrawahin puhujat käyttävät ulkopuolisten kanssa hindiä, kašmiria tai urdua. Monikielisestä ympäristöstä johtuen monet puhujista ovat kaksikielisiä.
Anna Schaeffer

Anna Schaeffer.
Pyhä Anna Schaeffer (18. helmikuuta 1882 Mindelstetten, Baijeri, Saksa – 5. lokakuuta 1925 Mindelstetten, Baijeri, Saksa) oli köyhän puusepän tytär, näkijä ja mahdollisesti myös stigmaatikko. Anna oli kolmas kuudesta lapsesta ja hänen isänsä kuoli vuonna 1896 kun Anna oli noin 14-vuotias. Anna joutui lopettamaan koulunkäynnin tukeakseen perhettään. Hän halvaantui teollisuusonnettomuudessa vuonna 1901, teki apostolaattia kirjeenvaihdolla ja tunnettiin hartaudesta Jeesuksen pyhää sydäntä kohtaan. Anna Schaeffer kuoli syöpään vuonna 1925 otettuaan juuri vastaan pyhän eukaristian. Paavi Benedictus XVI julisti hänet pyhimykseksi 21. lokakuuta 2012. Anna Schaefferin muistopäivää vietetään 5. lokakuuta eli hänen kuolinpäivänään.
Amedia (Norja)

| Amedia |
| --- | --- |

Yritysmuoto:  AS (osakeyhtiö)
Perustettu:  1948
Toimitusjohtaja:  Anders Opdahl
Puheenjohtaja:  André Støylen
Kotipaikka:  Oslo, Norja
Liikevaihto:  4 111 000 000 NOK (2021)
Kotisivu:  www.amedia.no
Infobox OKVirheellinen NIMI-arvo: 
Amedia (vuosina 1948–1990 Norsk Arbeiderpresse, 1990–2012 A-pressen) on Norjan toiseksi suurin mediakonserni Schibstedin jälkeen. Se omistaa noin 90 sanomalehteä, joista suurin on Drammens Tidende. Lisäksi Amedia julkaisee useita ilmaisjakelu- ja verkkolehtiä. Se on myös osaomistajana kymmenissä paikallislehdissä Ruotsissa.
Aiheesta muualla

Yhtiön verkkosivut (norjaksi)
Banikane Narhawa

| Banikane Narhawa |
| --- | --- |
 Banikane Narhawa
 Koordinaatit: 16°2′40″N, 3°35′43″W 
Valtio:  Mali
Alue:  Timbuktun alue
Piiri:  Niafunkén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  830 km²
Väkiluku (2009):  24 200
Infobox OKVirheellinen NIMI-arvo: 
Banikane Narhawa on maalaiskunta Timbuktun alueen Niafunkén piirissä Malissa. Sen keskuskylä Banikane sijaitsee Nigerjoen sivuhaaran Bara Issan varrella 45 kilometriä Niafunkésta koilliseen. Kunnassa on 24 200 asukasta (vuonna 2009).
Banikane Narhawan kunnan pinta-ala on arviolta 830 neliökilometriä. Se rajoittuu etelässä Niafunkén piirin Fittougan ja lännessä Soboundoun, pohjoisessa Goundamin piirin Tonkan ja Dirén piirin Tindirman sekä idässä Dirén piirin Bingan ja Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaavat Nigerjoen haarat Bara Issa ja Issa Ber. Joen tulvat muodostavat tasangoille järviä.
Kuntaan kuuluu 43 kylää. Asukkaat ovat fulbeja, songhaita, tuaregeja, bozoja ja bambaroita.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozojen tulva-aikana pyytämää kalaa myydään Moptiin. Gounambougoun kylässä pidetään viikoittaiset markkinat.
Kunnan liikenneyhteydet ovat heikot. Tulva-aikaan ainoa liikenneväline on vene. Palveluihin kuuluu seitsemän alakoulua, yläkoulu, keskikoulu ja kaksi terveysasemaa.
Anna Schreck

Sigrid Anna Karolina Schreck (10. lokakuuta 1864 Pälkäne – 21. helmikuuta 1955 Tampere) oli suomalainen kansakoulunopettaja ja tyttökansakoulun johtaja, joka kuului naisten liikuntakasvatuksen uranuurtajiin. Hän aloitti jo nuorena voimistelun. Vuonna 1909 hän perusti Tampereelle naisten voimistelukodin (nyk. Varalan urheiluopisto) yhdessä opettaja Anna Liljan kanssa.
Schreck otti opettajanuransa ensi askeleet Hämeenlinnassa, mutta muutti myöhemmin Tampereelle. Hän työskenteli Aleksanterin kansakoulussa, jossa myös Anna Lilja oli opettajana. Kesäkaudet he asuivat perustamassaan Varalan opistossa ja johtivat yhdessä sen toimintaa. Schreck tunnettiin ”Varalan isäntänä”, joka huolehti esimerkiksi kirjanpidosta. Varalan lisäksi Schreck toimi aktiivisesti muun muassa Tuberkuloosin vastustamisyhdistyksessä ja Kansakoululaisten ravitsemisyhdistyksessä. Aamulehti kirjoitti hänestä vuonna 1924: ”Neiti Schreckin käytännöllisyys on aikaansaanut sen, että hän on kuin luotu hoitamaan seurojen ja yhdistysten raha-asioita.”
Schreck ja Lilja tekivät työtä Varalan parissa yli 40 vuoden ajan, vielä eläkeläisinäkin. Kumpikin heistä esiintyy Aimo Jäderholmin ohjaamassa dokumenttielokuvassa Varala – naisten paratiisi, joka on kuvattu kesällä 1947. Dokumentissa todetaan, että Schreck ”seuraa korkeasta iästään huolimatta vilkkaasti niin opettajien kuin kurssilaistenkin toimintaa ja edistystä”.
Anna Schreck oli arkkitehti Georg Schreckin, sanakirjantekijä Inez Schreckin ja hovioikeudenneuvos Karl Hjalmar Schreckin sisar.
Bioinformatiikka

Bioinformatiikka on monitieteinen tutkimusala, joka kehittää ja käyttää erilaisia matematiikan, tietojenkäsittelytieteen sekä tilastotieteen menetelmiä biologisten ongelmien ratkaisuun. Bioinformatiikan määritelmä ei kuitenkaan ole täysin vakiintunut. Usein katsotaan, että bioinformatiikalla on kolme pyrkimystä: Organisoida aineistoa, jotta se saadaan tutkijoiden saataville, kehittää työkaluja ja tietoresursseja näiden aineistojen analysointiin sekä käyttää tietoresursseja ja työkaluja biologisten aineistojen analysointiin siten, että tulokset voidaan tulkita biologisesti mielekkäästi.
Bioinformatiikan tutkimuskohteita ovat muun muassa perimä, geenisekvenssit, proteiinien ja geenien rakenne, ja geenien ilmeneminen sekä niiden toiminta. Bioinformatiikkaa sovelletaan myös evoluutiotutkimuksessa. Esimerkkejä bioinformatiikan menetelmiä soveltavista biologisista tutkimusongelmista ovat tautigeenien paikannus ihmisen genomista, eliöiden perimän kartoitus, eliöiden sukulaisuussuhteiden selvittäminen ja geenien ilmenemisen tutkiminen erilaisissa ihmisen taudeissa. Varsinaista bioinformatiikan tutkimusta leimaa tietokoneohjelmien kehitykseen osallistuminen, algoritmien ja mallien kehitys sekä tiedonlouhintamenetelmien soveltaminen biologisten aineistojen analysointiin.
Erona laskennalliseen biologiaan on se, että laskennallisessa biologiassa hypoteesin testaus on korostunut, kun taas bioinformatiikka asettaa enemmän painoa tiedon hallinnalle ja teknologialähtöisille ratkaisuille.